העברי - שושנה. בחודש מרץ, לקראת האביב, נתקבלה הבשורה המשמחת, כי: "האונייה קיבלה את כל האישורים הדרושים לשם הפלגתה מחופי איטליה, לשם הגיעה מארה"ב תחת דגלה של הונדורס, אל הנמל הצרפתי "פורט דה בוק" שליד העיר מרסיי, וכי מבצע ההעפלה יוצא לדרך". אלא שככל הנראה, בשלב עגינתה של האונייה בחופי עיר הנמל לה ספציה שבאיטליה, נודע לבריטים על דבר מבצע ההעפלה המתוכנן, אך למרות הדרישה למנוע את הפלגתה של האוניה לכיוון נמל "פורט דה בוק" הסמוך למרסיי בצרפת, יצאה האנייה לדרך, לאחר שהוכנה להפלגה של אלפי אנשים. כך, מספינת שעשועים לשעבר, הפכה הספינה לאוניית מעפילים לכל דבר. במקום תאי נוסעים, הוקמו בה דרגשים רחבים, בקומות, קומות, אשר יכלו להכיל כ-5 אנשים בכל דרגש שכזה. אומנם, הדרגשים דמו דמיון מבעית למדי למבני הצריפים הארוכים אשר בנו הגרמנים הנאצים עבור האסירים היהודים, אשר הכילו אף הם דרגשים שכאלו עבור תוכנית ההשמדה שלהם, אלא שלהבדיל ממחנות המוות, כאן באונייה, מטרת בניית הדרגשים הייתה, להביא כמה שיותר ניצולים אל הבית האמיתי, לחיים חדשים בארץ ישראל, ורק בדרך זו יכלו מתכנני המבצע לאפשר העמסת אלפי נוסעים על